
4 BIROV NKÖLÁT 


mindenki ismeri! 


Megkértem a pesti 50-es sárga vil- 
lamos kalauzát, szóljon, amikor a 
pestlőrinci Vöröshadsereg úti iskolá- 
hoz érünk. 

— A Piros Iskolát gondolja? — kér- 
dezte. Rajta kívül négyen is szóltak, 
mikor készülődjem, hol szálljak le. 

Szóval, ezt az iskolát jól ismerik 
erre. Annyira, hogy amikor legutóbb 
tatarozták az épületet, a Budapesti 
Közlekedési Vállalat külön levélben 
kérte az illetékes hatóságokat, ne- 
hogy a színén változtassanak, hiszen 
ez itt Lőrincen amolyan tájékozódási 
pont: a Piros Iskolától innen vagy túl 
kell leszállni, úgy mondják. 

Ismerik természetesen az iskola 
508. számú Velinszky László úttörő- 
csapatát is. S hogy névadójuk 1919- 
ben nevelő volt, azt már az elsős is 
tudja. Hatodikos korukra megláto- 
gatják a székesfehérvári úttörőházat. 
Ennek is Velinszky a névadója. Az 
országot tervszerűen járják: a kerü- 
lettel, s Budapesttel kezdik kisdobos 
korban. Aztán tágul a kör, nyolca- 
dikos korukra már végigjárják csak- 
nem az egész országot. 

A kisdobosok és úttörők között 
nincs nagy válaszvonal: együtt dol- 
goznak. Sok testvér jár ide; kettő- 
három alsós, a negyedik-ötödik meg 
felsős. Nagy családok élnek itt a város 
peremén. Hatalmas emeletes házak 
a lakótelepen, mellette kertes szoba- 
konyhás házacskák húzódnak. 

Az iskolának két kapuja van: egyik 
a bejárati, a másik meg hátul, a kert 
felől nyílik. Ott épül az uszoda. Má- 
jus 1-ére megnyílik! Együtt dolgoz- 
nak a gyerekek, kék és vörös nyak- 
kendősök. Együtt fognak úszni is! 

A lapáton kívül — mellyel az uszo- 
da körül tevékenykednek — nagy 
szerep jut a tollnak. Gyűjtik a ver- 
seket, jeleneteket, az olyan mesét és 
történetet, melyet maguk átírhatnak 
színpadra és bábjelenetnek. Ha vala- 
hol ilyet találnak, körmölik azonnal. 
Kötetre való vers és jelenet mutatja 
szorgalmukat. Így aztán műsorra ké- 
szen találja a pajtásokat minden ün- 
nep, legyen az kisdobosavatás — 
vagy a most soronkövetkező tavaszi 
ünnepek. 


A gyűjteményt a könyvtárukban 
őrzik. Ebben a könyvtárban működik 
ma Budapesten az egyetlen kisdobos 
könyvbarát szakkör. Oros Erzsi ta- 
nító néni vezeti. Valamikor idejárt 
iskolába, itt volt kisdobos, meg út- 
törő. Édesanyja ugyancsak itt tanít. 
Erzsi néni minden év elején magnóra 
veszi az elsősök kezdő olvasását. Fél- 
évkor megismétli, év végén ugyan- 
csak. Meghallgatja mindenki a saját 
olvasását, mert év közben többször 
lejátsszák a magnón. Érdemes oda- 
figyelni, milyen szépen olvasnak a 
Piros Iskola elsősei — és alsósai. 
Ebben sokat segít a könyvbarát szak- 
kör. 1351 darab a teljes könyvállo- 
mány, 3120 a kölcsönzött könyvek 
száma. Ez nem sajtóhiba, nem ellent- 
mondás! Az 1351 és a 3120 azt jelenti, 
hogy minden könyvet legalább ket- 
ten olvasnak el. Hányat olvas el ezek 
szerint egy kisdobos egy év alatt? 
Luczi Jutka szerint, a könyvtárból 
legalább tízet, de otthon a karácsony- 
ra, szülinapra kapott és elolvasott 
könyvek száma majdnem ennyi. Ko- 
vács Panni is helyesel, Kleofás Gyuri 
szintúgy. Éppen ezért kifogásolják, 
vajon miért ír elő a kisdobos próba 
csak egy elolvasándé könyvet fel- 
adatként? 

A folyosó végén van egy kis le- 
választott, olvasónak kijelölt hely. 
Néhány szék, lámpa teszi barátsá- 
gossá. Találomra megszólítottam egy 
kislányt. Bedő Gabriella a neve, a 
harmadik bébe jár és a Szorgalom őrs 
tagja. Olvasónaplót vezet, rajzol is 
bele, s egy-két érdekes mondatot 
bejegyez az elolvasott könyvből. 

— Nagyon szeretek olvasni. Ta- 
valy a kerületi kisdobos mesemondó 
versenyen első lettem. Az egyik itt 
olvasott mesét mondtam el. Csilla- 
gász akarok lenni... Azért szeretek 
olvasni, mert a könyv segítségével az 
ember mindenhová eljuthat: idegen 
városba, országba, még a csillagok 
közé is! 

Ennél szebb befejezést a Piros ls- 
kola kisdobosairól én sem tudok írni. 
Igaza van Gabinak! 


JOÓ KATALIN 


Hanó Gabriella, a békéscsabai 
10. általános iskola negyedikesei- 
nek őrsvezető helyettese küldte 
ezeket a falevélből ragasztott ké- 
peket. Őrsével együtt albumba 
gyűjtötte a legszebbeket — e ez 
annyira megtetszett neki, hogy 


otthon külön is ügyeskedni kez- 
dett. Milyen eredménnyel ? — íme, 
bemutatjuk! 

Kék nefelejes 
el ne feledisd ! 


1. Ismerjétek meg csapatotok név- 
adójának élettörténetét! Harma- 
dikos és negyedikes kisdobosok, 
készítsetek rajfaliújságot az életé- 
ről! Írjatok fogalmazást ide arról 
is, miért tartjátok példaképetek- 
nek, miben akartök hozzá hason- 
lítani? 

. a Három tavaszra" készülünk. Már- 
cius 15. és 21., április 4. nagy ün- 
nepeink. Gyűjtsetek verseket, ta- 
nuljatok dalokat ezekre az alkal- 
makra! Rendezzetek rajon belül 
szavalóversenyt, s a legelső helye- 
zett jutalma az legyen, hogy a nagy 
csapatünnepségen ő mondja a ver- 
set! 

. E három ünnepre az őrsi és raj- 
naplók, a zászlók és a nyakkendők 
legyenek rendben, készenlétben! 
Az ügyeskezű lányok és fiúk már- 
cius 15-ére készítsenek nemzeti- 
szín szalagból kokárdákat! 


nm 

sAz én falum neve Tiszadob. Itt 
folyik a Tisza. Nagyon szép a vidéke, 
mert a partján szép, nagy erdő van, 
ott még őzek és szarvasok is vannak. 
Mi kisdobosok is gyakran játszunk a 
nagy fák alatt. Az öregek úgy mesé- 
lik, hogy Rákóczi a lovával ezek alatt 
a tölgyfák alatt pihent meg. Akkor 
még fiatalok voltak ezek a fák. Azóta 
sok év telt el, s a fák megöregedtek, 


megodvasodtak." 
Posán Enikő 3.a 


Régen, amikor még a Tiszát nem 
szabályozták, a kanyargó folyó ke- 
resztül-kasul szabdalta a határt. A 
környék legmagasabb pontjain, ahol 
a víz még a legnagyobb áradás idején 
sem járt, építették a házakat. Ma is 
ez a terület a falunk közepe. lde 
épült az első iskola és az első temp- 
lom is. Nevezetessége a falunknak, 
hogy itt kezdték el a Tisza szabályo- 
zását és hálából itt emeltek szobrot 
Széchenyi Istvánnak és később Vásár- 
helyi Pálnak." 

Marsalkó Márta 4.a 


, Községünk nevezetességei közé 
tartozik a Tisza mellett található 
Gémes-erdő, amely természetvédel- 
mi terület. Érdekessége, hogy az oly 
ritka szürke gémek az erdőnek csak 
ezen a részén fészkelnek és költenek. 
Minden tavasszal ugyanarra a helyre 
20—30 pár telepszik. Egy fészekben 
négy-öt fiókát etetnek a Holt-Tiszá- 
ból kifogott halakkal." 

Dopita Erzsébet 4.a 


a Mindennél szebb a szülőföldem 
környezete. A nádasokban, erdők- 
ben, ligetekben igen sok állat él: a 
legkisebb madártól, az ökörszemtől 
a szürke gémig, mezei egértől a dám- 
szarvasig. A nádasokban vadkacsák, 
szárcsák és sok egyéb vízimadár él 
nyáron. Aztán, mikor jön a hideg tél, 
elmennek. Ezt a sok szépet, ami a 
természetben található, védik is ná- 
lunk! Nem engedik kivágni az öreg 
fákat, etetik, védik a vadakat." 

Tóth Ibolya 4.b 


, A felszabadulás után minden meg- 
változott. A lakosság élete is. A falu 
lakosságának nagyrésze a termelő- 
szövetkezetben dolgozik, ahol kor- 
szerű gépek segítik a termelést. Ha 
felnövök, én is azon fogok fáradozni, 
hogy szülőfalum Tiszadob, még szebb 
és gazdagabb legyen." 

Bertalan Imre 4.a 


AZ ERDŐBEN JÁRTUNK 


A falunk végén levő kőboltozatos 
hídon túl léptünk az erdőbe. Egy 
darabig az Eger patak bal partján ve- 
zető erdei úton mentünk. Az út pa- 
tak melletti oldalán hatalmas jegenye- 
fák állnak. Már igen öregek lehetnek, 
mert törzsük vastag, s ágaikat meg- 
tördelte a szél. Egy sérült kérgű luc- 
fenyő oldalán végigcsorgott annak a 
nedve, a fenyőzsír — gyanta. Ennek 
kellemes illata van. Szedtünk, gyűj- 
töttünk is belőle. Egy igen-igen vén- 
nek látszó fa oldalán taplógombát is 
láttunk. Azt is leszedtük. Utunk bal- 
oldalán meredek domboldal kísért 
minket. Egy sziklás részen, a porlós 
földben felmásztunk aztán a magas- 
latra. Magas szikla tetejére értünk. 
Hegymászás közben vigyáztunk egy- 
másra — főleg a kicsikre. Cipőnk 
tele lett törmelékkel. Uzsonna után 
gyönyörködtünk a szép kilátásban. 
A szikla alatt húzódó úton a gép- 
kocsik kis játékszereknek tűntek. Az 
egyik fa alatt agyonrágott fenyőtöbo- 
zokat láttunk. Bizonyára mókus lak- 
mározott a fán! Sokféle, kisebb-na- 
gyobb sima, szétnyílt tobozt talál- 
tunk. Gubacsot is gyűjtöttünk. Bük- 
kök és gyertyánok között haladtunk. 
A gyertyánfa makkja repülőformájú, 
háromágú kis levélkéhez tapadva 
ereszkedik a földre. Gyűjteményün- 
ket kiegészítettük velük. 

Leitold József és Jáger Tamás 
3. oszt. kisdobosok 
Pula, Veszprém megye 


Levélvárta 


Levelező pajtást keres: Petrei 
Emese, negyedikes kisdobos (Ózd, 
I. ker. Úttörő út 12/a) és Guvat 
Ilona (Makó, Dembinszki utca 44); 
ő is negyedikes, és a tájképeket 
gyűjti. 

Néhányan arról panaszkodnak, 
hogy nem válaszolt, akinek írtak. 
Azt tanácsolom, keressenek gyor- 
san egy másik pajtást, sok címet 
találhat mindenki ebben a rovat- 
ban. De legtöbben mégis arról 
adnak hírt nagy örömmel: talál- 
tak levelező-pajtást, gyakran töb- 
bet is. Velük együtt örülök én is! 

Legislegjebban Farkas Éva (Ti- 
hany, Halász köz 8) kisdobos ese- 
tének örülök. Ezt írja : , A Szovjet- 
unióból 12 kislány írt nekem. És 
milyen szerencse! Az őrsünkben 
is pont tizenketten vagyunk. Én 
azonnal kiosztottam a lányok kö- 
zött a címeket. Magamnak Tég- 
lásy Jolikát tartottam meg, mert 
ő írt elsőnek, miután megjelent a 
címem a Kisdobosban. Ők mind 
magyarul írtak nekünk. De én 
most megtanulok néhány betűt 
oroszul, hogy meglepetést szerez- 
zek nekik. Eddig ezeket tanultam 
meg: 

0—0 a—a 
Így aztán le tudom írni: Mama 
goma. (Azt hiszem, azt jelenti: 
mama otthon.) Ugyan örül-e majd 
ennek Jolika?" 

Biztos vagyok benne, hogy 
örül! És felhívom a figyelmeteket 
— mindenkiét, aki szovjet pajtá- 
sokkal levelez — a közelgő szü- 


m—m d—g 


letésnapra: 


májusban lesz 50 éves 
a Szovjetunió pionírszervezete. 


Biztosan megörülnek majd leve- 
lező-pajtásaitok, ha az évforduló 
alkalmával köszöntitek őket! 


Fél-rossz-gyerek 


Tulajdonképpen még két gye- 
rek címét kellett volna a Levél- 
vártában közölnöm, de nem tet- 
tem, mert valahogy egészen más 
a helyzet velük, mint a többiek- 
kel. A két kislány szintén leve- 
lezni szeretne, de nagyon szigo- 
rúak. Az egyik azt írja: , Kizáró- 
lag jótanulók írjanak ?" — a másik 

meg azt: , Csak kitűnő tanulóval 
leveleznék. Legfeljebb négyes le- 
het." 

Meglepődtem ezen a két levé- 
len, legszívesebben azonnal meg- 
kérdeztem volna a ti véleménye- 
teket. Mint ahogy ezennel meg is 
kérdezem! Csakhogy ahhoz sok 
idő kell, míg hozzátok a Kisdobos, 
és énhozzám a válaszotok meg- 
érkezik. Addig is megkérdeztem 
gyorsan egy barátom véleményét; 
nagyon jó barátom az illető, har- 
madikos fiú. Természetesen kis- 
dobos, nagyon is az! Ezt úgy 
értem, hogy mindennap azzal ér- 
kezik haza az iskolából, hogy ren- 
geteg érdekes dolog történt náluk 
az őrsben, és most azonnal beszél- 
jük meg azokat. 

Nos, ettől a barátomtól kérdez- 
tem meg: ha ő kapta volna a fenti 
két levelet, mit válaszolna rá? 
A barátom nyomban közölte, 
hogy egyáltalán nem válaszolna, 
mert nem szeret Írni, örül, ha azt 
leírja, ami kötelező. Egyébként 
olyan csúnyán ír, hogy nem lenne 
sok öröme annak, aki tőle levelet 
kap. Kicsit próbáltam a lelkére 
beszélni, hogy egy harmadikosnak 
már igazán illik szépen írni. Rög- 
tön belátta, hogy igazam van, 
csak annyit jegyzett meg, hogy 
az ő apukája még sokkal csúnyáb- 
ban ír, pedig felnőtt. 

Ezt a témát abbahagytuk. Csak 


aziránt érdeklődtem mostmár, 


hogy vajon ő is csak jótanulókkal 
barátkozik-e? 
— Nem — felelte határozottan. 


A jó gyerekek nem nagyon játsza- 
nak szünetben velünk, inkább 
mondogatják, ezt nem szabad, azt 
nem szabad. A rossz gyerekek go- 
rombák, verekszenek, elgáncsol- 
nak. Úgyhogy én az olyan fél- 
rossz gyerekekkel barátkozom leg- 
inkább. Merthogy én is fél-rossz 
gyerek vagyok. 

Ezzel én nem egészen értettem 
egyet, vitatkoztunk is sokáig. De 
most erről nem írok többet, mert 
kíváncsi vagyok, mit szóltok ti 
az én fél-rossz-gyerek barátom- 
hoz? Azt hiszem, lesz köztetek 
olyan, aki egyenesen neki vála- 
szol. (Lehet az én címemre, át- 
adom.) 


Üzenem 
őket egymásnak 


Lelesz Mária pajtás (Kalocsa, 
Kossuth u. 3) leveléből idézek egy 
részletet: , Mostanában azon jár 
az eszem, kit segíthetnék és mivel? 
Nemrégen megismerkedtem egy 88 
éves nénivel. Egyedül él. Egy kis 
csapatot szeretnék összeállítani, 
és elmenni hozzá segíteni. Ebben 
az ügyben kérek tanácsot: hogyan 


kezdjem el a dolgot és hogyan 
mondjam meg neki az ötletet?" 

Kiss Csaba kisdobos (Petőfi- 
szállás, Ady Endre u. 2) és paj- 
tásai: Kati, Zsuzsi, Pisti, Józsi, 
Andris leveléből is idézek: ,, Ami- 
kor kisdobosok lettünk, egy szép 
őszi délutánon, meglátogattunk 
egy 80. születésnapját ünneplő 
idős nénit. Azóta az őrsünk tisz- 
teletbeli tagja. Legnagyobb örö- 
münkre ma már 82 éves. Most 
névünnepe alkalmából ragyogtuk 
be szerény kis tanyai házának ud- 
varát. Sok szép virágot vittünk, 
ajándékot és kedves mosolyt. Ő 
sokat gondol ránk, mi meg úgy 
szeretjük, mintha a nagyanyánk 
lenne." 

Úgy gondolom, a két gyerek, 
illetve a két őrs máris megtalálta 
a közös témát: lesz miről beszél- 
getni, levelezni. Én mindenesetre 
máris szívből megdicsérem őket: 
Máriát a jószándékért, Csabáékat 
meg azért, hogy olyan kitartóak 
az idős néni segítésében. 


Örülök 


és büszke vagyok 


1. mert két kis levelezőpajtáso- 
mat, Blacha Ági másodikos kis- 
dobost (Budapest, III., Bogdáni 
út 20) és Héder Géza másodikos 
kisdobost (Pomáz, Táncsics u. 32) 
őrsvezetőhelyettesnek  választot- 
ták a társaik. Gratulálok! 

2. Jenei László másodikos kis- 
dobos (Tamási, Ady Endre u. 18) 
most írt nekem először, és mind- 
járt küldött egy űrhajót is, hátha 
kinőttem már a régit. Köszönöm! 


OSVÁT ERZSÉBET: 


ÁKOS, TERI, KLÁRA 


Három testvér, 
három gyerek, 


kicsik még s már miniszterek! 


Lustaminiszter lett Ákos. 


Könnyen jutott a rangjához. 


Enni is rest, 

inni is rest, 

Semmihez sem fűlik foga. 
Az ötösök elkerülik. 

Nem is csoda! 


Teri kofaminiszter lett. 


Folyton-folyvást locsog-fecseg. 
Szája be nem áll egy percig. 


Pergő nyelvvel pöröl estig. 


Torkosminiszter lett Klára. 
Belekukkant minden tálba. 


Kóstol ebből, 
kóstol abból, 


a befőttből mohón habzsol. 


A dióból elcsen párat, 
majszolja a mazsolákat. 


Egy nyalintás még a mézből, 


egy a tejfeles bögréből. 


S ilyen csodát! Fáj a gyomra! 
Egész nap az ágyat nyomta. 


Derelye volt vacsorára. 
Ha ezt tudta volna Klára! 


KRECSMÁRY LÁSZLÓ: 
Jéfi mese 


Volt egyszer, volt egyszer 
három csöpp hóember, 
három csupa hótestű, 
hóhangú hóember. 
Hófüllel füleltek, 
— füleik szétálltak — 
hószemmel figyeltek, 
hólábon sétáltak. 
Hóorral szaglásztak, 
hónyúlra vadásztak, 
s persze, hogy csakis hó- 
labdával labdáztak. 
Délben, ha hallatszott 
hógyomruk korgása, 
kész volt már ebédjük: 
hóleves, hókása, 
s megettek végül még 
harminchét hóbuktát, 
s nem tudtak átlépni 
egyetlen hóbuckát. 
Így hát a buckák közt 
bukfencet vetettek, 
játszottak, totyogtak, 
örültek, nevettek, 
hümmögtek-hummogtak, 
mókáztak, kacagtak, 
s ha jött a hideg éj, 
csöppet sem vacogtak. . . 
m egyszer, ám egyszer 
derüvel, meleggel, 
napsugár-sereggel 
érkezett egy reggel — 
s eltűnt a tájról a 
hófehér hólepel, 
eltűnt a három csöpp 
csupahó hóember. . . 


Írta: VARGA KATALIN 
Rajzolta : GÖRÖG JÚLIA 


1. FÚRFARAG GÉPEI 


— Íme, a robotjaim 
— vezette vendégeit 
Fúrfaragaközépső ház- 
ba. A robotgépek ál- 
latokat formáztak. — 
Egyszerű kedvtelés, 
vagyis gépeim azért 
hasonlítanak külsejük- 
ben az állatokra, mert 
az igaziakat is nagyon 
szeretem. Egyébként a 


robotok tökéletesen 
dolgoznak. 
— Mit dolgoznak? 


— kérdezte Pitt. 

— Medvéim a hegyek- 
ben kifejtik a követ, 
borzaim házat építe- 


nek belőle, kecskéim 
elvégzik a háztartási 
munkákat, kenguruim 
kihordják a postát és 
így tovább. 

— Hogyan működ- 
nek? — kíváncsisko- 
dott Patt. 

— Működésük az 
agyukba táplált pa- 
rancstól függ. Minden 
robotba belehelyezek 
egy korongot. A ko- 
rongon rokonértelmű 
igék vannak. Ezek se- 
gítségével hajtják vég- 
re parancsaimat. 


Párosítsd a korongokat és a robotokat úgy, hogy minden robotállat megfelelő 


parancsot kapjon. 


3. AZ ESŐCSINÁLÓ 


2. MIT CSINÁLT 
KÖZBEN DINÓ? 


Egyiket sem. De meg- 
tudod, ha az itt rejlő 
H-t kezdőbetűit össze- 
olvasod. Ezt az igét 
tedd félre december- 


re! 


Szitál, permetez, szemetel, 


, 
szemereg, szemerkél 


Csepeg, csöpörög, csorog, 


csordogál 


Hull, esik 


Dől, ömlik, szakad, zuhog 


Az itt felsorolt szavak 
mind esőt jelző igék. 
Persze az eső nem egy- 
forma. Csoportosítsd a 
szavakat a képek sze- 
rint. 


4. AZ ELLENTÉTES 
ESZŰ ROBOT 


— Ideje, hogy lepihenjetek — 
szólt Fúrfarag a társasághoz, majd 
bekiabált lakóházába: — Kele- 
kótya, bújj el! 

Az ajtón egy szalmabábu lé- 
pett ki: — Igen, uram, máris el- 
bújtam! 

— Vendégek mentek el — foly- 
tatta Fúrfarag. 

Kelekótya lelkesen bólogatott: 
— Máris leszedem az asztalt. 

Pitt és Patt ámulva nézett 
utána. 

Fúrfarag mosolygott. — Kicsit 
kelekótya ez a Kelekótya. Nem 
tehet róla. Véletlenül fordítva 
szereltem bele a szerkezetet, vagy- 
is minden parancsomnak az el- 
lenkezőjét teljesíti. Erre ti is 


ügyeljetek! 


6. ÖSSZEKEVERT 
SZÓTAGOK 


-SZÉLI -TAT 


Az itt összekevert szótagok hat igét tartalmaznak. Ezeket három pár 
ellentétes értelmű igére tudod csoportosítani. 


7. TALÁLÓS KÉRDÉS 


Kelekótya bekukkantott a ku- 
tyaólba. Halkan füttyentett. — Miért örült Fúrfarag? Ha ki- 
Uram — fordult Fúrfaraghoz —, találod igazi okát, úgy kapsz egy 
ma reggelre három kiskutya halt múltidejű igét, amit félretehetsz, 
meg. — Nagyszerű! — tapsolt decemberi megfejtésünkhöz. eg 
Fúrfarag. : 


Beküldendő: 1.,.5., 6. 

Decemberi megfejtésünkhöz tedd félre : 2, 7. 

Januári megfejtések: 1.: villámlott, hullámzott, elsüllyedt. 6/e. : 
fél, fúl, fal — mer mér mar — dob, dúl, dűl — lel, kel — kap, csap. 
6/d.: 1-Ő, 2-Én, 3-Mi, 4-Te, 53-Ők, 6-Ti. 6 : 2. megkezdődött, 6/a: 
várt, 6/b: volt. FOLYTATÁSA MÁRCIUSBAN 


5. MILYEN PARANCSOT KAPOTT 
KELEKOTYA? 


Beküldendő a képeken látható 
igék ellentétes értelmű párja. 


8. KELEKOTYA 


Kelekótya jó robot. 

Nem lusta, nem kódorog. 
Nincs is vele semmi baj, 
csak annyi: fordítva hall. 


Mondom: ülj le! Ő feláll. 

Nyiss már ajtót! Ő bezár. 
Viszed már a reggelit? 

— Hozom, uram — szól, s terít. 


Úgy jön, hogy megy, s úgy nevet, 
hogy bús, s sír egy keveset. 
Tüzet akkor gyújt, ha olt, 

falat akkor rak, ha bont. 


Ennyiből is láthatod, 
engedelmes, jó robot. 
Rosszasága semmi más: 
gépi meghibásodás. 


cx 


"A hó hátán dudorogtunk" — 
írta II. Rákóczi Ferenc a kuruc 
hadak egyik téli táborozásáról. 
Sok szegény kurucnak még sátra 
sem volt, amibe bebújjék, még 
pokróca sem, amibe beleteker- 
gőddzék. Ki gödröt vájt a földbe, 
ki gallyakból rótt össze kunyhát; 
aki tehette, még szalmát is szer- 
zett, s egymáshoz szorulva, egy- 
mást melengetve vészelték át a 
vitézek a fagyos éjszakát. De du- 
dorogtak bizony így is eleget. 
Vagyis hát dideregtek, fáztak, 
vacogtak, akárcsak az erdő-mező 
védtelen vadjai. 

Hajnalra kelve siettek is főzni 
valami meleg levest, amit a gyom- 
rukba töltsenek. Álig derengett, 
már keresték a bográcsot, a kívül 
kormosat, belül fényeset: ,,Fe- 
kete, fényes, fertelmes, gyere elő, 
most kellesz!" 

Régen volt? 

De hisz az erdei munkások kö- 
zül sokan ugyanilyen kuruc mód- 
ra dudorogtak telente a hó hátán, 
még nem is régen. Kivonultak 
csapatostul a kijelölt erdőrészbe, 
s ott tanyáztak hetek, néha hó- 
napok hosszat, míg az utolsó szál 
fát is ki nem vágták, földre nem 
döntötték, fel nem darabolták, 
szét nem hasogatták, rakásba 
nem hordták. Földbe ásott ver- 
mekben laktak, dorongokból tá- 
kolt tetők alatt. Igaz, ők nem 
fáztak annyira, mert ezeknek a 
nyitott veremkunyhóknak a be- 
járatát mindig egy-egy nagy ra- 
kás tűz felé fordították, amely 
éjjel-nappal égett. 


Didergők 
dudorgók 


Írta: VARGA DOMOKOS 


Rajzolta: SZŐNYI GYULA 


Egy-két gyereket is gyakran 
magukkal vittek: legyen, aki rakja 
a tüzet napközben, amíg ők dol- 
goznak. Vagy derült éjszakákon 
is, amikor a hótükrözte tündöklő 
holdvilágon döntögetik a fákat. . . 

Te elmennél ilyen téli tűzrakó- 
nak? 

Lehet, hogy elmennél, de lehet, 
hogy haza is szöknél, ha sokat 
fújdogálna a fergeteges északi 
szél. Mondogatnád te is, amit a 
régiek: ,A tél tél, de a szél! 
Vagyis a téllel még megbékülnél, 
hanem a széllel! 3 

Az erdei vadak is az ilyen 
csontjukig-velejükig ható, suhog- 
va-sziszegve száguldó szelektől 
szenvednek a legtöbbet. 


Suhog az ostor, suhog a szél, 
Falkányi szarvast terel a tél. 
Suhog az ostor, sziszeg a fagy, 
reménytelenül rohan a had. 
Hegyes hófuvás nyilaival 
versenyt vágtatva tovainal. 


Vannak azért védettebb völgy- 
zugok, délre forduló hegyoldalak, 
ahol kevésbé éri a tél dühe a va- 
cogó vadakat. Kivált ha össze- 
bújnak, s egymás melegén fűtőz- 
nek, a szarvasok, őzek, muflonok 
csapatba, a vaddisznók kondába 
verődve. 

S ha a vadászok közibük dur- 
rantanak? 

Nono! Vigyázzunk csak azzal 
a durrogtatással! A puska — cif- 
rább nevén: , Csittes-csattos, csat- 
filléres, fényes farkú vagy törvé- 
nyes" — csak a maga törvényesen 
megszabott idejében szólhat... 
és szórhat halált az erdő lakóira. 
Télen a nagyobb vadak közül 


csak a vaddisznó lőhető szabadon. 


S az a furcsa, hogy ezt mintha 


az őzek, szarvasok is tudnák. 
Seregestül óvakodnak oda az em- 
berkéz ácsolta erdei etetőkhöz, s 
falják nyugodtan a szánszámra 
kihordott illatos szénát, meg a 
makkot, vadgesztenyét, káposz- 
tát, csicsókát. S még ha meglát- 
nak egy-egy erdészt vagy vadászt, 
akkor sem vágtatnak el olyan ri- 
adtan, szinte ész nélkül, 
máskor. 

Ismertem két gyereket, akik 
telente is kijártak az erdőre, vad- 
nézőbe. Egyikük a naplóját is 
megmutatta. Ilyeneket írt benne: 

, Először egy nagy síkságon kel- 
lett átvergődnünk. Karcsi mind- 
untalan belesüppedt a hóba és 
dühöngött, én pedig nevettem 
rajta. Beértünk egy tölgyerdőbe. 
Hirtelen megbökött a barátom. 
, Szarvas! Szarvas!" Elragadtatva 
néztem őket. Összehasonlítottam, 
hogy melyiknek van nagyobb 
agancsa. Hirtelen eszembe jutott: 
A fényképezőgép!" Gyorsan be- 
állítottam. Késő, talán csak a lá- 
buk nyomát vettem le. 

Utánuk siettünk, de nem talál- 
tuk meg őket. Űtközben még ösz- 
sze is vesztünk, de kibékültünk. 
Én egy fa tetején ettem. Ahol 
másodszor ettünk, ott derékig 
süppedtünk a hóba, de csak ne- 
vettünk rajta és mondtuk: bár 
süppednénk be nyakig! 

Elérkeztünk Nagyszénásra, a 
három fenyőhöz. ,.Itt láttad a 
muflont, ugye?" — kérdeztem. 
a Ígen, itt." Hirtelen elkiáltotta 
magát: ,A muflon, a muflon!" 


mint 

Az eltűnt egy bokor mögött. 
Utána! Még sikerült lekapnom a 
fényképezőgéppel. 

Az út többi része unalmas volt. 
Mind a ketten citeráztunk (fáz- 
tunk). Hazajövet egy hársfa alatt 
ettünk. Felnéztünk az ágak közé 
— , Te, nem fagyöngy az?" — 
kérdezte a barátom. Megnéztük, 
fagyöngy volt. Karcsi felmászott 
a fára, de egyszer leszakadt alatta 
az ág. 

Ütközben láttunk egy muflon- 
tehenet, de nem tudtuk lefényké- 
pezni. Felmentünk a gerincre. 
, Vaddisznók!" — kiáltotta Kar- 
csi. Sikerült is csinálnom egy ké- 
pet. 

Hazafelé semmi érdekeset nem 
láttunk. Az úton arról beszélget- 
tünk, hogy mi lenne, ha a két kép 
egyben lenne, és a muflonon lo- 
vagolnának a vaddisznók. 

Mindez tegnap volt. Ma ágy- 
ban fekszem és fáj a torkom. Kö- 
högök is nagyon." 

Mondanom. sem. kellene talán, 
hogy ebből a fiúból később erdész 
lett. Ha vele mennél ki a téli er- 
dőre, már biztos nem vinne bele 
derékig érő hóba. S nem is kiabál- 
na, ha vadat látna, csak a vállad 
vagy a karod érintené meg, hogy 
figyelj. 

— Miféle állat az a muflon? — 
kérdeznéd tőle. 

— Csigás szarvú vadbirka — 
felelne. — Száz éve hozták be 
Magyarországra, Korzika szigeté- 
ről. Azóta megszokott, meg is sza- 
porodott, csak ezt a csikorgósabb 
magyar telet nem nagyon szereti. 


Igaz, hogy ezt a régebben itt lakó 
vadak sem szeretik, hisz se kucs- 
májuk, se ködmönük, se csizmá- 
juk, legfeljebb egy bőrnadrágjuk. 

— Bőrnadrágjuk? 

— Bőr bizony. Úgy belenőttek, 
elevenen ki se bírnak bújni be- 
lőle, ezért mondogatták régen a 
falusiak: , Mezítlábas, bőnadrá- 
gos, kint a lotyogója." A nagy 
hidegnek még ma is farkasordító 
a neve, annak emlékére, hogy ke- 
mény fagyok idején éhesen vonító 
farkasok kerülgették az aklokat, 
háthaelkaphatnának egy-egy jám- 
bor juhot. S az is él még, az a 
hiedelem, hogy Gyertyaszentelő 
napján — február 2.-án — felser- 
ken a téli álmát alvó medve, s ki- 
bújik az odújából. Ha csúf, borús 
idő várja a szabad ég alatt, kint 
marad, mert akkor már nem tart 
sokáig a tél. De ha szikrázó nap- 
sütés fogadja, sietve visszabújik, 
mert akkor még megújul a hideg, 
sokára lesz tavasz. 

Ez csak olyan mendemonda 
(vagy ha úgy tetszik: medve- 
monda), de az való igaz, hogy nem 
sokkal később, tél utóján, tavasz 
elején hullajtják el agancsukat a 
szarvasbikák. A két félagancs 
külön-külön esik le, s fúródik bele 
a maradék hóba, a puha avarba, 
vagy akad fenn a bokrok ágai kö- 
zött. Ha szerencséd van, te is ta- 
lálhatsz ilyen hullott agancsot, 
csak haza ne vidd, mert az az er- 
dészeket, vadászokat illeti meg. 

A szarvastehenek — a suták, 
ahogy a vadászok hívják — egész 
évben agancstalanok, de ilyenkor 
a bikák sem szolgálnak rá a 
szarvas névre. Csak két bütyök 

marad a fejükön, legyen miből 
kirügyeznie tavaszra-nyárra az új 
agancsnak. 

Jaj. de várják már a vadak a 
tavaszt! Soványan, csapzottan, 
éhesen kódorognak a kopaszon 
feketéllő fák alatt, s ha újabb fa- 
gyok, fergetegek jönnek, már alig 
bírnak megállni a lábukon. Csupa 
fagyosat esznek, inni az orrukkal 
olvasztott hó levét isszák, de tes- 
tük egyre forróbb: lázasak, bete- 
gek. Vagy kihúzzák tavaszig vagy 
nem. 

A madaraknak még nehezebb, 
mert az ő kicsi testük hamarabb 
átfagy. Azért is borzolják úgy fel 
a tollukat, hogy a pihék közé szo- 
ruló levegő védje őket a hidegtől. 

Még a fák is szenvednek a nagy 
fagyok idején: éjszakánként han- 
gos durrogással reped meg tör- 
zsük, főleg a vén cserfáké, s hosz- 
szú hasadás támad rajta. 

A halaknak a legjobb, azok lent 
tanyáznak a patakmedrek alján, 
az iszapba bújva, s tavaszig meg 
sem mozdulnak, mint akik se ele- 
venek, se holtak. De a békák is 
iszapba vagy földi repedésekbe 
húzódva várják a jobb időket. 
Úgy kihűl a testük, mintha meg- 
fagytak volna, de aztán az egész 
természettel együtt ők is feléled- 
nek. 

A hóvirág — amelyet némelyik 
faluban nyakavágottnak hív a 
nép — már a kikelet hírnöke. 
Hiába lógatja olyan búsan kis fe- 
hér fejét, valójában nincs oka 
szomorúságra. Az egész világnak 
hirdeti: jönnek az enyhébb, vidá- 
mabb idők. Jön a tavasz, dudor- 
gók! Jön a tavasz, didergők! 


VAA 


AMS 
ffi Vt 

Szereplők: 


Varsang HMerces (jelmeze: korona 
és palást) 

1pród (fehér papírgallér) 

Zenemester (furulyázó, szájhar- 
monikázó vagy gitározó gyerek) 

Tornatanár (síp) 

Hohóc (bohócsapka, piros orr) 

Orvos (fehér köpeny, hallgató) 

Szakács (kötény, hatalmas fa- 


kanál) 
Kukta (kuktasapka) 


ipród (berohan): 
Farsangolók, figyelem! 
Borzasztó nagy csend legyen ! 
Ne pisszenjen senki már: 
Farsang herceg erre jár! 
Kedves zenemester, 
A muzsikát kezdd el. 
Zenemester (bejön, meghajol): 
Farsang herceg udvarában 
Mindig szól a zene, 
Mert én vagyok a herceg 
Fő zenemestere. 
(Játszani kezd hangszerén. Bejön 
az orvos, a tornatanár, a bohóc és 
a herceg. Mindenki sorban bemu- 
tatkozik.) 
Orvoa; 
Fáj a fej, a fül, a fog? 
Ne féljetek, itt vagyok. 
Az orvosok orvosa, 
Aki nem téved soha! 
Tornat:r:ar: 
Nem elég, ha szíved hős, 
Jó, ha karod.is erős. 
Tornatanár vagyok én, 
Szerény, de kemény legény. 
Bóhóc: 
Orrom piros, hajam kóc, 
Mert én vagyok a bohóc. 

Jókedvemben gurulok, 
(bukfencezik) 
Rosszkedvemben elfutok. 
(hátrafut) 


Herceg: 
Itt a farsang, karnevál, 
Jókedvünk víg hangja száll. 
S hogy jól múljanak a percek, 
Azért van itt Farsang herceg. 
Kezdődjék a muzsika, 
Jöjjön a sok maskara! 
(A zenemester játszani kezd, de 
kintről félbeszakítja a szakács 
ordítása.) 


: Szakács; 


Hol a kukta? Megeszem! 
Hova bújt a szemtelen ? 
(bejön, bőszen körbejár) 
Kukta! Kukta! Gyere csak!! 
Ellátom a bajodat! 
Kezemben a fakanál, 
Hátadon majd táncot jár! 
Nem találom. Elszökött. 
(a herceghez) 
Nincs a hátatok mögött ? 
Herceg: 
Megőrültél, főszakács ? 
Szakács: 
Farsang herceg, megbocsáss ! 
A kis kukta azért tűnt el, 
Mert. . zsebemben itt a bűnjel! 
(Benyúl a kötény zsebébe és ki- 
vesz egy szénfeketére égett far- 
sangi fánkot. Vészjósló arccal 
körbemutatja mindenkinek, aztán 
a hercegnek adja.) 
Szivem vérzik, sírni tudnék! 
Azt a. kuktát elkapom még! 
S akkor úgy megkavarom, 
Mint a rántást a babon! 
Herceg (komoran) : 
Mindegyik fánk odaégett ? 
Szakács: 
Dehogy! Sütött negyven- 
négyet, 


S az utolsó, ez az egy 

Ilyen szörnyen tönkremegy! 

Rohanok és kergetem, 

Alaposan elverem ! 

(kirohan) 

Kukta (egy perc múlva beszalad): 
Segíts, Farsang hercege! 
Kihallatszott a zene, 

Nem figyeltem a, lábosra, 

5 odaégett egy fánkocska. 

Körbe kerget a szakács, 

Megizzaszt a rohanás! 
tlerceg: 

Kicsi kukta, ne félj tőle! 

Én bújtatlak el előle. 

Gyere velem ide hátra, 

(egy szekrény vagy ajtó mögé 

vezeti) 

Öltözz át egy maskarába. 

Apródom! Gyorsan gyere, 

Te is öltözz át vele. 

(az apród is a szekrény mögé megy) 
Megtréfáljuk a szakácsot, 
Ilyen mókát sose látott! 

Amig jön, egy kis zene, 

S egy kevés tánc kellene! 

(A zenemester rázendít, a bohóc 

vidám táncot jár, hogy a kuktá- 

nak és az apródnak legyen ideje 

átöltözni.) , 

"nkács: (berohan): 

Ezer gombóc, lángos, bukta! 

Érzem, itt van a kis kukta. 

Elkapom és megverem. . . 
Herceg: 

Szakács, szakács, csendesen! 
(körbeszalad, a kukta 
búvóhelyénél megáll, diadalma- 
san): 

Itt vagy, kukta! Gyere, várlak! 
Herceg (a szekrény elé ugrik): 

Be ne tedd ide a lábad! 

Kicsi kukta, jöjj elő! 

Szakács: 

Atyámuram, melyik ő ? 


Szakács 


(A szekrény mögül két hóember- 
maskara totyog elő. Teljesen egy- 
formák. Fehér lepedőbe vannak 
burkolva, arcukon hóember-álarc. 
Még a cipőjük is egyforma legyen! 
Ezért erre a két szerepre két egy- 
forma magas gyereket válasz- 
szunk. Mozgásukat, hangjukat is 
hasonlóra gyakorolják. Akkor jó 
a játék, ha azon kívül, aki se- 
gített nekik felöltözni, a terem- 
ben senki nem tudja, melyik egyik 
és melyik másik. Így mindenkit 
foglalkoztat a rejtvény megfej- 
tése.) 

Hercex: 


Két hóember, két tojás. 
Most légy okos, főszakács! 
Ha a kuktát kitalálod, 
Alaposan eltángálod. 
De ha nem. . . A büntetés: 
Szénfekete fánk-evés! 
(felmutatja a fánkot) 
Szakács: 
Ajaj, végem! Mit csináljak ? 
Melyik lábamra is álljak ? 
Mi legyen a véleményem ? 
Segítsetek mind a négyen! 
(Az orvoshoz, a zenemesterhez, a 
tornatanárhoz és a bohóchoz for- 
dul.) 
Jó tanácsért ajándék vár: 
Négy nagy üveg baracklekvár. 
TVOS: 
Elvállaljuk, főszakács. 
Indul a vizsgáztatás. 
Herceg: 
úgy pillanat. Két sál kell még, 
Legyen köztük kis különbség. 
(Egyik hóember nyakába kék, a 
másikéba, piros sálat köt.) 
Orvos: 
Kéksálas! Állj ide. (meghall- 
gatja a hallgatóval) Sóhajts. (a 
hóember engedelmeskedik) Kö- 


högj. Tüsszents. Krákogj. Nyögj. 
Köszönöm. Gyere. 
(ugyanúgy megvizsgálja) Sóhajts. 
Köhögj. — Tüsszents. — Krákogj. 
Nyögj. Készen vagyok. 
Főszakácsom, kész a válasz. 
A kukta a pirossálas. 
Zenemester: 

Álljatok ide, te jobbra, te balra. 
Énekeljetek. Kéksálas: do-mi-szó. 
(énekel)  Pirossálas:  szó-mi-dó. 
(énekel) Jó. Ritmuspróba  követ- 
kezik. (dobbant) Tá-tá-ti-ti-tá. 
Most te, pirossálas. Jó. Kéksálas. 
Jó. Köszönöm. Hóembertánc kö- 
vetkezik. Rajta! (A zenemester 
játszik, a két hóember mint két 
mackó , táncol".) 

Főszakácsom, a tanácsom: 

A kuktát kék sálban látom. 
Torratanás: 

Tornavizsga jön! Egyszerre mo- 
zogjatok. Vigyázz. Pihenj. Vi- 
gyázz. Törzsdöntés előre, hátra, 
jobbra, balra. Lépés utánam in- 
dulj, egy-kettő, egy-kettő. (sípol- 
va menetel, a két hóember kö- 
veti) Állj! Pihenj. 

Főszakácsom, a, tanácsom: 

Kuktád én is kékben látom. 


ÜGHŐ€: 


Pirossálas ! 


Rajtam a sor. Hujujuj! Piros- 
sálas, nevess! Nevess, kérlek, Kö- 
nyörgök, nevess! Sírva kérlek! 
Nem nevetsz? Jó. Akkor meg- 
csiklandozlak. (hóember nevet) 
Most sírj. (sír) Most hallgass. (hall- 
gat) Ez a legjobb. Jó. Kéksálas, 
te jössz. Nevess. Sírj. Hallgass. 
Köszönöm. 

Főszakácsom, kész a válasz : 


rszzakács: 
Kettő piros, kettő kék, 
Most se tudok semmit még. 


S mivel kuktát most sem 


látok, 
Inkább megeszem a fánkot. 
Herceg 
Segítsetek, gyerekek ! 
Mi a véleményetek ? 
Akik szerint kék a kukta, 
Azok álljanak mind jobbra. 
Aki szerint a piros, 
Az mind álljon balra most. 
(a gyerekek két csoportra oszla- 
nak) 
Nos, ki az, ki jól választott ? 
Vegyétek le az álarcot! 
(A hóemberek leveszik a lepedöt 
és az álarcot. A herceg a győztes 
oldal felé fordul.) 
Gratulálok, nyertetek. 
Tapsoljuk meg, gyerekek! 
(a, vesztesek megtapsolják a nyer: 
teseket) 
Kukta: 
Megmentettél, hercegem! 
Szakács: 
Úgy viszket a tenyerem! 
De most — megeszem a 
fánkot. . 
Herceg: 
Egy esetben megbocsátok. 
Szakács: 
Mondd hamar, hogy mit ( 
gyek, 
Csak rossz fánkot ne egyek! 
Herceg: 
Én farsangi fánkot kérek. 
Hozd be mind anegyvennégyet, 
S kínáld körbe sebesen. 
Szakács: 


Rohanok, és megteszem. 


Herceg: 
Te meg, zenemester, játssz, 
Folytatódik a nagy tánc! 
(A szakács körbekínálja a fánko- 
kat, a kukta kínálja hozzá a, ba- 
racklekvárt.) I 


Tapókának mindig olyan furcsa 
és nevetséges kérdései voltak. 

— Anyu, miért nem akasztjuk 
fogasra az ebédet? 

Vagy: — Hogy hívnák a legyet, 
ha nem lenne szárnya? 

Vagy: — A fürdőkád dugója 
azért olyan szomorú, mert nem 
tud úszni? 

És hasonlók. Szóval csupa olyan 
kérdés, amire alig lehet felelni. 
Az emberek nevették, de kicsit 
bosszankodtak is, mert ha nem 
tudtak felelni, butának érezték 
magukat, ezt pedig senkisem. sze- 
reti. 

Egyetlen ember volt csak, Ba- 
lamanda, a játszótéri csősz, aki 
mindenre meg tudott felelni és 
soha, semmin nem nevetett. Ta- 
póka, ha valamire nagyon kíván- 
csi volt, lehetőleg ől kérdezte 
meg. 

— Mondd, Balamanda — mert 
Balamandát mindenki tegezte —, 
van a füveknek fülük? 

— Van hát — bólintott komo- 
lyan Balamanda. — Csak kisebb, 


mint másnak. Hiszen még a ne- 
vük is majdnem fül, csak a ,lö" 
betű hibádzik a végéről. 

Tapókát ez az érvelés tökéle- 
tesen megnyugtatta. Másnap új 
kérdéssel állt elő: 

— Mondd, Balamanda, miért 
nincs a csirke csőrén toll? 

— Mert nem fázik neki a csőre 
felelte Balamanda habozás 
nélkül. 

Milyen egyszerű! Balamanda 
csakugyan a világ legokosabb 
embere. 

—. Mondd, Balamanda, miért 
van egy pöttyel kevesebb a fehér 
bögrémen, mint a másikon? Hová 
lett az az egy? 

— Elgurult. Az volt a leggöm- 
bölyűbb és legurult róla. 

— És mondd, Balamanda, mi- 
ért a mankó segít a sántának 
járni, és nem a sánta a mankó- 
nak? Hiszen a mankó sem tud 
egyedül járni, annak is egy lába 
van. Még állni se tud. Elesik. 

—. Mert a mankó nem él, az 
ember meg igen. A mankó csak 


Mi van a pohánhan? 


Ezt a játékleírást Vecsey Anna- 
mária (Sopron, Csengeri u. 79.) 
küldte. Ketten játszhatják. Egy 
papírlapra hat poharat kell raj- 
zoluiok. Ezek a poharak akkorák 
legyenek, hogy egy betű rájuk 
férjen. Hat folyadékra kell gon- 
dolnia az első játékosnak. A fo- 
lyadékok kezdőbetűit kell a raj- 
zolt poharakra ráírni. Tehát pl. 
a limonádéra gondolva L betűt 


fából van, nem üti meg magát, 
ha elesik, de ha... 

Balamanda nem folytathatta, 
mert Tapóka, a világ legszelídebb. 
gyermeke, egyszercsak dühösen 
kiabálni és toporzékolni kezdett, 

— Nem igaz, hazudsz Bala- 
manda! Hát már te is hazudsz? 
Tessék megmondani az igazat! 
Az igazi igazat! . . . 

Balamanda nagyot sóhajtott, 
fölnézett az égre, mint aki föl- 
fohászkodik. 

— Hát mert a mankó azt játsz- 
sza egész nap, hogy nem tud 
járni. De látnád éjjel, titokban! 
Úgy szalad, mint a nyúl. Nem 
kell annak segítség, dehogyis kell. 

— És hogy mennek sétálni a 
mankók? 

— Párosával. Mint a gyerekek. 

—. Na látod, Balamanda — 
mondta Tapóka szigorúan —, ezt 
már elhiszem. 

És elégedetten szaladt, szaladt, 
sétáló mankók, melegcsőrű csi- 
bék, guruló pöttyök közt, végig 


a füvön, melynek füle van... 


ír fel a játékos, ha tej jut az 
eszébe, akkor T-t. Úgy jó a já 
ték, ha egyszer az egyik, aztán 
másik játékos írja a betűket. A 
másiknak ki kell találnia a folya: 
dék nevét. Az sem baj, ha egészen 
más folyadékot talál ki, mint 
amire a betűt író gondolt. Ha pl. 
a T betűnél a tej helyett tintát 
mond, azt is el kell fogadni, ha: 
csak nem határozzák meg a játé 
kosok, hogy csak iható folyadék 


jöhet számításba a játéknál. 


Ki hinné, hogy az ügyes kisdobos még egy üres gyufás- 
dobozból is képes szórakoztató játékszert előállítani?! 

" Pedig így van! Ha alul keménypapírból vágott lábakat 
a ragasztotok a gyufásdoboz tokjának dörzsfelületes oldalá- 
74 hoz, felül pedig nyakat és fejet, amire arcot is rajzoltok, 

; már csak a mozgathatóan felszerelt két kart kell, ugyan- 

csak kartonból, a doboz hosszánál kevéssel nagyobb mé- 

retben kivágni. A felső részen, a vállak helyének meg- 
felelő két ponton drótdarabkával — például gemkapocs 
kiegyenesített drótjával — szúrjátok át a doboz falát, 

s erre kétoldalról fűzzétek fel a karokat. A drót végeit 
t, fogóval úgy görbítgessétek meg, hogy a karok le ne 

csúszhassanak róla. Aki dróttal nem tud bánni, végein 
a,  megcsomózott zsineggel is felerősítheti a karokat. A ka- 
b rokon a kézfejnél, és attól másfél centiméternyire egy- 
. egy lyukat kell szúrnotok, s ezen vezessetek át zsineget. 
A zsineg hossza 5—6 arasznyi legyen, s a négy lyukon át- 
vezetve, végeit kötözzétek össze. A két kézbe fogott 
zsineg-hurok közepén függ a Tornászó Kisdobos. Egy 
kétszeri körbeforgatás, és a zsineg széthúzogatása vidám 
tornászgatásra készteti figurátokat. 

Szobai kis papírrepülőt is gyorsan készíthettek. Törzse 
műanyag szívószál, hossza 180 mm. A szárnyat kétszer 
felébe összehajtott írópapírból szabjátok ki, előrajzolás 
után ; a méreteket rajzunk mutatja. Ha van színes papíro- 
tok — csak 100x 180 mm nagyságú kell belőle —, úgy 
abból vágjátok ovális formára. A hosszanti és kereszt- 
hajtás találkozási pontján — amit piros X-szel jelöl- 
tünk — vágjátok le a sarkot, mert itt megy át a törzs. 
A belül ragasztóval megkent kétrétű szárny elülső éle 
40 mm-nyire legyen a törzs orrától. A repülő farkát 
40x 100 mm méretű papírcsíkból vágjátok, felébe hajtva, 
s fele hosszúságában beragasztózva kerül a törzs végére. 
A be nem ragasztózott részt hajlítsátok széjjel a vízszin- 
—] tesig, előbb azonban egy ollóvágással az egész farokrészt 
ferdén vágjátok végig. Az orr súlyozása gyufapálcikával 
beszorított gemkapoccsal történik, ez előre-hátra tolo- 
gatható, aszerint, hogy repüléskor orrnehéz a gép, vagy 
eldobáskor felfelé ível. A szárnyak ívelt éleit kissé tör- 
jétek felfelé, s a két szárnyat is V-alakban kissé hajlít- 
sátok fel. 


FERKAI LORÁNT 


 Busó álanc (mellékletünkhöz) 


A busó a mohácsi szerbek (sokácok) farsangi játékainak 
alakja. Állatbőrben, dudával, fatrombitával városszerte 
járják az utcákat. Ezt busójárásnak nevezik. Tulajdon- 
képpen a tél elűzését célzó, ősi, tavaszi szertartás em- 
léke ez. 

Vágjátok ki mellékletünkön az álarcot és a bal sarok- 
ban levő orrot! A pettyes csíkot behajlítva ragasszátok 
az álarcra, az A—B jelre. A szemgolyó fehér pontját 
vágjátok ki! A fejen körben látható lyukakba a minta 
szerint vékony papírcsíkot varrjatok vagy rafia szakállt 
húzzatok! Az álarchoz egyszínű tréningruhát vegyetek 
. fel, tarka övvel; vagy pedig kifordított szőrmebélésű 
kabátot, esetleg szörmellényt, bundát javasolunk. 

A Jáiszópajtás MUNKATÁRSA üzeni 


Igaz-e, hogy az elektronikus számítógép gyorsab- 
ban gondolkodik, mint az ember? Miért fűznek bele 
lyukszalagot? Mit neveznek kettes számrendszer- 
nek, amit ez a gép használ? — kérdezi Karcagi 
Zoltán budapesti kisdobos. 

Mindenekelőtt azt kell tisztáznunk, hogy a , kom- 
puter" és az , elektronikus számítógép" ugyanazt a 
villámgyorsan működő berendezést jelenti, amely az 
elmúlt húsz év folyamán szinte nélkülözhetetlen se- 
gítőtársa lett az embernek. Gyorsabban gondolkozik 
nálunk? Igen. De csak akkor, ha matematikai mű- 
veleteket kell végeznie. Bármilyen furcsán hangzik, 
a legtöbb számítógép csak összeadni és kivonni tud. 
Ezt azonban hihetetlenül gyorsan. Ma már olyan 
komputerek is vannak, amelyek másodpercenként 
egymillió összeadást képesek elvégezni. S minthogy 
a legbonyolultabb számítási műveletek is vissza- 
vezethetők a négy alapműveletre, a szorzás és az 
osztás pedig többször ismételt összeadással és ki- 
vonással megoldható, így a komputer valóban ki- 
tűnően boldogul a két szerény , elemista" számolási 
módszerrel. 

De hogyan használható matematikai műveletek 
elvégzésére a villamos áram? Az első komputer ter- 
vezője, a magyar származású amerikai professzor: 
Neumann János szellemes módszert talált ki erre. 
Talán a szobájában felgyulladó villanylámpát nézte 
tűnődve, amikor eszébe jutott éppen, hogy ezekkel 
a villamos jelekkel bármilyen nagy szám felírható. 
Csak segítségül kell hívnia a kettes számrendszert. 

Az iskolában mindenki a tízes számrendszert ta- 
nulja és természetesnek veszi, hogy ha például négy 
üres , rekesz" közül a másodikba helyezi az egyest 
(0010), akkor ez már tízet jelent. Ha jobbról a 
harmadik üres helyet választja (0100), ez már szá- 
zat ér. De miért? Mert a matematikusok már év- 
századokkal ezelőtt megállapodtak abban, hogy 
jobbról elindulva minden egyes , helyérték" tízszer 
többet jelent az előzőnél. 

A kettes számrendszer ezt a megegyezést dobja 

KÉRDEZD MEG A KISDOBOSTÓL 


sutba. Az elektronikus számítógépek szakemberei 
megállapodtak abban, hogy minden helyérték az 
előzőnek csak a kétszeresét jelentse. Így ha az előző 
,példa-rekeszek?" közül az elsőbe teszünk jelet 
(0001), ez még valóban egyet jelent. De ha ezt a 
jelet a második helyre írjuk (0010), itt már kettőt 
jelent, a harmadik helyen (0100) négyet, a negyedik 
helyen viszont (1000) nyolcat. Ha most az utolsó 
esetben a második rekeszbe is teszünk egy jelet 
(1010), könnyen rájöhetünk, hogy ez már tízet jelent, 

Ilyen módon egy villamos jellel (1) vagy annak 
hiányával (0) tetszés szerinti nagyságú számokat 
írhatunk le. Mintha karóránkat figyelve meghatá- 
rozott pillanatokban gyújtanánk fel vagy oltanánk 
el a villanylámpát. Például így: , ég, nem, ég, nem", 
Vagy így jelölve: 1010. Esetleg így: .—.— 

, De hiszen ez a Morze-ábécé!? — kiáltanának 
fel most sokan. Igen a villamos árammal így tanult 
meg számolni a komputer. De éppen ez magyarázza 
azt is, miért fűznek , titokzatos"? lyukszalagot az 
elektronikus számítógépbe. Egy morze-szalag szé- 
dítően hosszú lenne, mire minden adatot megkapna 
a számításokhoz a gép. Ezért egy papírszalag külön- 
féle helyzetű lyukai a tízes számrendszer szerint 
közlik a komputerrel a számokat, a berendezésben 
pedig fordító-egység alakítja át őket a kettes szám- 
rendszer nyelvére. 

Még érdemes néhány szót ejteni az elektronikus 
számítógép emlékezetéről. Szédítően sok adatot 
képes megjegyezni! Amikre a leggyakrabban van 
szüksége, az úgynevezett ferrit-tárba kerülnek. 
Amiket ritkábban használ, mágneslemezen vagy 
magnetofon szalagon őrizhetők. Mindez, amit most 
elmondtunk a komputerről, csak egy csepp abból 
a könyvtengerből, amit a szakemberek világszerte 
leírtak már az elektronikus számítógépekről. De ez 
a csepp tükrözi a tengert. . . 


Írta: GREGUSS FERENC 


UTÓNEVEK: Az alábbi sze- 
mélyek utóneveit helyezzük el 
a fenti kockákba. Segítségül 
néhány betűt beírtunk. 

Ady, Móra, Tóth, Kodály, 
Munkácsy, Szinyei-Merse, 
Rómeó és ..., Petőfi, Arany, 

és Góliát, Kossuth, Ter- 
sánszky Józsi, Tabi, Esze, Szerb. 


Megfejtési határidő fesiruár 20. 


A megfejtéseket küldjétek erre a címre: Kis- 
dobos szerkesztősége, Budapest 8. postafiók 57. 


A jobb felső sarokban látható színes három- 
szöget vágjátok le és ragasszátok rá a megfejtést 
tartalmazó levelezőlapra. Aki mind a három 
rejtvényt jól megfejtette és megírta címét, osz- 
tályát, az képeslapot kap. A kisdobosok 6, az 
úttörők 12 levelezőlap beküldése után kapnak 
könyvjutalmat. Arra kérünk benneteket, a rejt- 
vényeket ne vágjátok ki a lapból, hanem írjátok 
vagy rajzoljátok le. 


SZÓLÁSMONDÁSOK: Milye 
zolnak ezek a rajzok? 


(egyes szám, harmadik személy) és abban hason- 
lítanak egymásra, hogy mind , ÜL" illetve , ŰL" szócskával végződik. 


/ " i a v A 
4 S ae .Migéz et B á 96 en 


A januári rejtvények helyes megfejtése: 
Képes-keresztrejtvény : 1. : centiméter, 7. : ra- 

gasztó, 12.: vonalzó, 14.: ceruza. 
Részletkérdés: A negyedik részlet. 

